২৪ সেপ্টেম্বর ২০১৭, ৯ আশ্বিন ১৪২৪, ৩ মহরম ১৪৩৯
গাইবান্ধা প্রতিনিধি: গাইবান্ধার গোবিন্দগঞ্জে শনিবার বিকালে বিজয় নামে ছয় বছরের এক শিশু বলাৎকারের শিকার হয়েছে। এ ঘটনায় রাত সাড়ে ৯ টার দিকে বাসের হেলপার মোস্তফা (২০) কে বিক্ষুব্ধ লোকজন আটক করে পুলিশে দিয়েছে। উপজেলার কাটাখালী বালুয়া বাজার এলাকায় এ ঘটনা ঘটে।
শিশু বিজয় উপজেলার তালুককানুপুর ইউনিয়নের তাজপুর গ্রামের সাইফুল ইসলামের ছেলে। সে স্থানীয় ক্লাসিক মডেল কেজি স্কুলের নার্সারীর ছাত্র।
মোস্তফাও একই উপজেলার দরবস্ত ইউনিয়নের সাপগাছি হাতিয়াদহ গ্রামের আব্দুর রহিম ওরফে পচার ছেলে। সে আন্তঃজেলা যাত্রীবাহী বাসের (মিতা পরিবহন) হেলপার।
স্থানীয় ইউনিয়ন পরিষদের সদস্য জাফিরুল ইসলাম জানান, মিতা পরিবহনের বাসটি কাটাখালী বালুয়া বাজারের ধান হাটিতে আটকানো ছিল। এ সময় মোস্তফা বাদাম খাওয়ানোর প্রলোভন দিয়ে শিশু বিজয়কে ওই বাসে তুলে নিয়ে বলাৎকার করে। শিশুটির চিৎকারে স্থানীয় লোকজন ছুটে আসলে তিনি পালিয়ে যান। পরে শিশুটিকে উপজেলা স্বাস্থ্য কমপ্লেক্সে ভর্তি করানো হলে কর্তব্যরত চিকিৎসক তাকে গাইবান্ধা সদর হাসপাতালে রেফার্ড করেন।
গোবিন্দগঞ্জ থানার ভারপ্রাপ্ত কর্মকর্তা (ওসি) মজিবুর রহমান জানান, এ বিষয়ে থানায় একটি মামলা নেওয়া হয়েছে।
এই নিউজ মোট 2657 বার পড়া হয়েছে